Antonio Candreva

Antonio Candreva (lindur më 28 shkurt 1987) është futbollist profesionist italian i cili luan si anësor për klubin italian Sampdoria, në huazim ngaInternazionale, dhe kombëtaren italiane.

Candreva filloi karrierën me Ternana më 2004, ku qëndroi deri më 2007. Më vonë u zhvendos në Udinese, ku qëndroi deri më 2012, por u dërgua si huazim në Livorno, Juventus, Parma, and Cesena gjatë kohës së tij me klubin. Ai më pas u transferua në Lazio, ku fitoi Kupën e Italisë 2012-13 për herë të parë me skuadrën. Në vitin 2016 u bashkua me Interin.

Në nivelin ndërkombëtar, ai përfaqësoi Italinë në Kupën e Konfederata 2013 (duke fituar medaljen e bronztë), Kupën e Botës 2014 dhe UEFA Euro 2016.

Jeta e hershme
Candreva është me prejardhje Arbëreshe nga gjyshi i tij, në anën e babait, i cili është nga fshati Arbëreshe Falconara Albanese në Cosenza.

Karriera me klube
Ternana
Candreva filloi të luaj në e të rinjëve të klubit Lodgiani, pastaj u transferua në skuadrën Serie C1 Ternana më 2003 dhe luajti shumë ndeshje për skuadrën e parë kur u promovuan në Serie B për sezonin 2004-05. Pas Ternana u zhvendos përsëri në Serie C1 sezonin e ardhshëm, ai u bë i rregullt në anën dhe tërhoqi interesin e disa klubeve të Serie A.

Udinese
Në qershor 2007, Candreva u nënshkrua nga klubi Serie A Udinese dhe luajti për skuadrën nën-20. Ai luajti për herë të parë më 27 janar 2008 kundër Interit, dhe menaxhoi disa ndeshje për ekipin e parë gjatë gjithë sezonit 2007-08.

Livorno dhe Juventus
Në sezonin 2008-09, ai u zhvendos në skuadrën Livorno si huazim. Pas sezonit të parë të suksesshëm, kontrata mes Udineses dhe Livornos vazhdoi edhe një vit. Më 20 janar 2010, ishte konfirmua se Juventus nënshkroi kontratë me Candrevën si huazim për €500,000, me Juvetusin kishte mundësinë për ta blerë gjysmën e kontratës nga Udinese në fund të sezonit. Në ndeshjen kundër Bolonjës, Candreva shënoi golin e tij të parë të Serie A më pak se dhjetë minuta pasi kishte hyrë në fushë në vend të Diegos shënoi golin e parë të Serie A.

Kthimi në Udinese
Pas fundit të sezonit 2009-10, Juventusi vendosi të mos ushtrojë të drejtën e tij për të nënshkruar lojtarin dhe Candreva u kthye në Udinese në verë.

Parma
Më 31 gusht 2010, Candreva nënshkroi kontratë një vjeçar për Parma si huazim për €500,000.Parma FC SpA Report and Accounts on 30 June 2011

Cesena
Më 21 korrik 2011, Candreva u bë pjesën e Cesenës në huazim për sezonin 2011–12. Klubi shpenzoi €300,000 për shërbimet e tij.AC Cesena SpA Report and Accounts on 30 June 2012

Internazionale
Më 3 gusht 2016, Candreva u bashkua me Interin në një marrëveshje katër-vjeçare për 22 milion € sëbashku me bonuse të raportuara. Ai bëri debutimin e tij jozyrtar me skuadrën më 13 gusht në një ndeshje miqësore të International Champions Cup kundër Celtic; ai hyri në fushën e lojës në minutën e 60të dhe shënoi dhjetë minuta më vonë në një fitore 2–0. Ai shënoi golin e tij të parë në UEFA Ligën e Europës, të vetmin e ndeshjes, në fitoren ndaj Southampton. Ai shënoi golin e parë në kampionat më 20 nëntor në barazimin 2–2 ndaj rivalëve të Milanit.

Sampdoria
Më 25 shtator 2020, Candreva kaloi te Sampdoria në formë huazimi për një sezon dhe me të drejtë blerje në përfundim të sezonit 2020–21.

Karriera ndërkombëtare
parapamje|majtas|220px|Candreva në aksion gjatë një ndeshje miqësore ndaj Portugalisë më 16 qershor 2015
Candreva ka luajtur për Italinë duke nisur që nga niveli u-18, me të cilin debutoi në tetor 2004. Pasi mori pjesë në fushatën e suksesshme të ekipit në Turnamentin Toulon 2008, Candreva u emërua në listën rezervë para fillimit të lojërave olimpike; ai u përfshi në fund në listën përfundimtare pas dëmtimit të sulmuesit Tommaso Rocchi. Ai bëri debutimin e tij për ekipin u-21 më 9 shtator 2008 në një ndeshje kualifikuese të 2009 UEFA Kampionatit Evropian të Futbollit kundër Kroacisë. Në maj, ai u emërua në skuadrën prej 23 lojtarësh që do të luanin në finalet e turnamentit; edhe pse fillimisht si zgjedhje e dytë, ai luajti disa ndeshje si zëvëndësues duke ndihmuar Italinë të arrinte gjysëm-finalen, të cilën ai e nisi si titullar, në një humbje 1–0 ndaj Gjermanisë që në fund fitoi turnamentin.

Më 14 nëntor 2009, Candreva bëri debutimin e tij me kombëtaren e të rriturve në një ndeshje miqësore kundër Holandës, që u mbyll në barazim pa gola.

Në fillim të majit, Candreva u thirr në kampin stërvitor të skuadrës para fillimit të Kupës së Botës 2010; ai u përfshi nga trajneri Marcello Lippi në listën fillestare prej 30 lojtarësh të publikuar më 11 maj 2010, por u hoq në listën e dytë prej 28 lojtarësh një javë më vonë.

Në tetor 2012, Candreva u rithirr në kombëtaren italiane nga trajneri Cesare Prandelli për të luajtur në dy ndeshje kualifikuese të Kupës së Botës 2014. Ai u bë titullar në skuadër pas paraqitjeve pozitive me Lazion duke luajtur kështu në të dyja ndeshjet kualifikuese.

Në qershor 2013, Candreva u zgjodh nga Prandelli për të luajtur në Kupën e Konfederatave 2013. Në gjysëm-finalen e fazës me eliminim direkt kundër Spanjës, koha e rregullt dhe ajo shtesë u mbyllën në barazim pa gola, gjë që e çoi ndeshjen në gjuajtjet e penalltive. Candreva ishte i pari nga shokët e tij që shkoi për të goditur penalltinë, dhe mposht portierin Iker Casillas me një parabël, duke rikrijuar penalltinë e famshme të shënuar nga legjenda Çeke Antonín Panenka në finalen e UEFA Euro 1976. Italia e mbylli turnamentin në vendin e tretë pasi mposhti Uruguajin nga penalltitë në ndeshjen për medaljet e bronztë.

Më 1 qershor 2014, Candreva u përfshi në listën e 23 lojtarëve për të luajtur në Kupën e Botës 2014. Në ndeshjen e parë të Italisë në turnament më 14 qershor në Manaus, ai asistoi golin e fitores të shënuar nga Mario Balotelli në fitoren 2–1 ndaj Anglisë. Ai gjithashtu u përfshi në golin e parë të ndeshjes të shënuar nga Claudio Marchisio, pasi ai pasoi shkurt tek Marco Verratti në ekzekutimin e kornes, dhe ai më pas pasoi topin drejt Andrea Pirlos, i cili mori markuesin e tij me vete; Pirlo e la topin e lirë ti shkonte mes këmbëve tek Marchisio, duke i lejuar atij hapsirë për të goditur ulët dhe duke mposhtur portierin. Italia, megjithatë, humbi dy ndeshjet e tjera të grupit, të cilën e mbylli në vendin e tretë, duke u eliminuar në fazën e parë të një Kupe Botë për të dytën herë rresht.

 Referime 

Lidhje të jashtme

 Profili te uebfaqja zyrtare e FIGC
 Profili  te uebfaqja zyrtare e AIC
 Profili te ESPN FC

Kategoria:Lindje 1987
Kategoria:Njerëz që jetojnë
Kategoria:Futbollistë italianë
Kategoria:Futbollistë në kombëtaren italiane
Kategoria:Futbollistë në Ternana Calcio
Kategoria:Futbollistë në Udinese Calcio
Kategoria:Futbollistë në A.S. Livorno Calcio
Kategoria:Futbollistë në Juventus F.C.
Kategoria:Futbollistë në Parma F.C.
Kategoria:Futbollistë në A.C. Cesena
Kategoria:Futbollistë në S.S. Lazio
Kategoria:Futbollistë në F.C. Internazionale Milano
Kategoria:Futbollistë në U.C. Sampdoria
Kategoria:Futbollistë në Serie A
Kategoria:Futbollistë në Serie B
Kategoria:Futbollistë në 2014 FIFA Kupën e Botës
Kategoria:Futbollistë në UEFA Euro 2016